钦定古今图书集成/明伦汇编/人事典/第012卷 > 《本草纲目》 > 《大惑论》
## 钦定古今图书集成/明伦汇编/人事典/第012卷 > 《本草纲目》 > 《大惑论》

帝曰：“予尝上清泠之台，中阶而顾，匍匐而前则惑。予
私异之，窃内怪之，独瞑独视，安心定气，久而不解，独
博独眩，被发长跪，俛而视之，复久之不已也，卒然自
上，何气使然？”岐伯对曰：“五藏六府之精气，皆上注于
目而为之精，精之窠为眼，骨之精为瞳子，筋之精为
黑眼，血之精为络，其窠气之精为白眼，肌肉之精为
约束，裹撷筋骨血气之精，而与脉并为系，上属于脑，
后出于项中。故邪中于项，因逢其身之虚，其入深，则
随眼系以入于脑，入干脑则脑转，脑转则引目系急，
目系急则目眩以转矣。邪其精，其精所中，不相比也，
则精散，精散则视岐，视岐见两物。目者，五藏六府之
精也，荣卫魂魄之所常营也，神气之”所生也。故神劳
则魂魄散，志意乱，是故瞳子黑眼法于阴，白眼赤脉
法于阳也。故阴阳合传而精明也。目者，心使也，心者，
神之舍也。故神精乱而不转，卒然见非常处，精神魂
魄散不相得，故曰惑也。